Likumprojekta **„Grozījumi likumā „Par piesārņojumu””** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts „Grozījumi likumā „Par piesārņojumu”” (turpmāk – likumprojekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, kas veikta, lai izpildītu Eiropas Komisijas 2013.gada 2.maija regulas Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (turpmāk – regula Nr. 389/2013) 8.punktā noteikto nosacījumu, ka katrai dalībvalstij ir jāieceļ savs emisijas reģistra valsts administrators. |
| 2. | Pašreizējā situācija un problēmas | Šobrīd likumā „Par piesārņojumu” 32.4 panta trešajā daļā ir noteikts, ka valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – Latvijas Vides, ģeoloģijas un meteoroloģijas centrs) ir emisijas reģistra valsts administrators saskaņā ar Eiropas Komisijas 2010.gada 7.oktobra regulu Nr. 920/2010 par standartizētu un drošu reģistru sistēmu saskaņā ar Eiropas Parlamenta un Padomes direktīvu 2003/87/EK un Eiropas Parlamenta un Padomes lēmumu Nr. 280/2004/EK (turpmāk – regula nr. 920/2010). Tomēr saskaņā ar regulu Nr. 389/2013 regula Nr. 920/2010 ir atcelta. Līdz ar to šobrīd Latvija nav izpildījusi regulas Nr. 389/2013 8.pantu, kurā ir noteikts, ka katra dalībvalsts ieveļ valsts administratoru, kurš saskaņā ar regulu Nr.389/2013 funkcionē kā katras dalībvalsts administrācijā esošo kontu, kuri atrodas Savienības reģistrā un Kioto protokola reģistrā, administrators.  Likuma „Par piesārņojumu” 32.3 panta devītajā daļā ir noteikts, ka Ministru kabinets nosaka kārtību, kādā emisijas kvotas tiek piešķirtas, uzkrātas, pārskaitītas, nodotas, aizstātas un atceltas. Tomēr darbības emisijas reģistrā ietver arī nosacījumus visu veida kontu atvēršanai, kontu pilnvaroto personu apstiprināšanai, piekļuves kontiem un reģistram apturēšana. Saskaņā ar regulu Nr. 389/2013 katrai dalībvalstij ir arī jāizveido efektīva sistēma, kā tiek veiktas darbību emisijas reģistrā un piekļuves emisijas reģistrā uzraudzība un kontrole, lai novērstu iespēju, ka darbības emisijas reģistrā tiek veiktas nelikumīgi, ka ar emisijas kvotām tiek veiktas nelikumīgas darbības, vai ka emisijas reģistram var nelikumīgi piekļūt.  Šobrīd likumā „Par piesārņojumu” nav noteikts deleģējums valsts administratora pakalpojuma maksas izstrādei un apstiprināšanai. Ar regulas Nr. 389/2013 111.pantu ir noteikts, ka valsts administrators var noteikt pakalpojuma maksu par emisijas reģistrā esošo kontu administrēšanu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Likumprojekts izstrādāts ar mērķi:  1) iecelt emisijas reģistra valsts administratoru saskaņā ar Eiropas Komisijas 2013.gada 2.maija regulas Nr.389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (turpmāk – regula Nr. 389/2013) 8.pantu;  2) precizēt likumā „Par piesārņojumu” iekļauto deleģējumu Ministru kabineta noteikumiem, ar kuriem tiks noteikta kārtība, kādā:  - notiek darbības emisijas reģistrā – kontu atvēršana, konta pilnvaroto pārstāvju apstiprināšana, visu veida emisijas kvotu un Kioto vienību pārskaitīšana,  - piekļuve emisijas reģistram un darbības emisijas reģistrā tiek uzraudzītas un kontrolētas;  - sabiedrībai un citām iestādēm tiek sniegta informācija par Latvijas emisijas kvotu tirdzniecības sistēmas operatoru saistību izpildi – emisijas kvotu vai Kioto vienību nodošanu valstij;  3) iestrādāt likumā „Par piesārņojumu” deleģējumu Ministru kabineta noteikumiem, ar kuriem tiks noteikta kārtība, kādā tiek izstrādāta valsts administratora pakalpojuma maksa par emisijas reģistra kontu administrēšanu, kā arī iestrādāt deleģējumu Ministru kabinetam apstiprināt valsts administratora pakalpojuma maksas cenrādi.  Ar likumprojektu tiks izpildīta regulas Nr. 389/2013 8.panta prasība par emisijas reģistra valsts administratora iecelšanu. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekta normas ir attiecināmas uz Latvijas Vides, ģeoloģijas un meteoroloģijas centru. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | *Likumprojekts dod deleģējumu Ministru kabinetam noteikt kārtību, kādā tiek izstrādāta valsts administratora pakalpojuma maksa par emisijas reģistra kontu administrēšanu, kā arī dod deleģējumu Ministru kabinetam apstiprināt valsts administratora pakalpojuma maksas cenrādi.*  *Jau šobrīd Latvijas Vides, ģeoloģijas un meteoroloģijas centrs, kas pilda emisijas reģistra valsts administratora pienākumus no 2005.gada 1.janvāra, ir noteicis pakalpojuma maksu par darbībām emisijas reģistrā – kontu atvēršanu, ikgadējo iemaksu par emisijas kvotu pārskaitījumu nodrošināšanu (pieejams:* [*http://www.meteo.lv/pakalpojumi/citi-pakalpojumi/siltumnicefekta-gazu-emisijas-vienibu-registrs/?nid=325&cid=956*](http://www.meteo.lv/pakalpojumi/citi-pakalpojumi/siltumnicefekta-gazu-emisijas-vienibu-registrs/?nid=325&cid=956)*).*  *Ar likumprojektu tiek dots deleģējums Ministru kabineta noteikumiem, kuros būs noteikti tie nosacījumi, kurus valsts administratoram ir jāņem vērā pakalpojuma maksas noteikšanā, kā arī tiks noteikts nosacījums, ka valsts administratora izstrādāto pakalpojuma maksas cenrādi izvērtē Vides aizsardzības un reģionālās attīstības ministrija (kas var to noraidīt un pieprasīt pārstrādāt) un pēc tam apstiprina Ministru kabinets.*  *Likumprojekts nerada papildu izmaksas (finansiālo ietekmi) uz to sabiedrības daļu, kura ir emisijas kvotu tirdzniecības sistēmas operatori vai brīvprātīgie dalībnieki, jo jau šobrīd ir noteikta pakalpojuma maksa par darbībām emisijas reģistrā.*  *Tomēr esošās pakalpojuma maksas izstrāde un piemērošana, kas tiks veikta uz likumprojekta iekļauto nosacījumu pamata, būs caurspīdīga un pārskatāma. Kā arī tiks nodrošināts, ka šī pakalpojuma maksa ir saprātīga atbilstoši regulas Nr.389/2013 110.pantam.* |
| 4. | Tiesiskā regulējuma nefinansiālā ietekme | Likumprojekts nerada papildu administratīvo slogu sabiedrībai, jo attiecas uz Ministru kabinetu (deleģējums Ministru kabineta noteikumiem) un uz Latvijas Vides, ģeoloģijas un meteoroloģijas centru kā valsts administratoru.  Latvijas Vides, ģeoloģijas un meteoroloģijas centrs pilda emisijas reģistra valsts administratora funkcijas no 2005.gada (Emisijas kvotu tirdzniecības sistēmas 1.perioda sākuma), līdz ar to jauni pienākumi iestādei netiks uzdoti. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.3. pašvaldību budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2. Budžeta izdevumi: | | | | | |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.3. pašvaldību budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3. Finansiālā ietekme: | | | | | |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.3. pašvaldību budžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets | Nav attiecināms | Nav attiecināms | Nav attiecināms | Nav attiecināms |
| 5.3. pašvaldību budžets | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | *Likumprojekts nerada ietekmi uz valsts budžetu.*  *Ar likumprojektu tiek dots deleģējums Ministru kabinetam noteikt kārtību kādā valsts administrators (Latvijas Vides, ģeoloģijas un meteoroloģijas centrs) izstrādā pakalpojuma maksas par darbībām emisijas reģistrā cenrādi (Ministru kabineta noteikumos tiks noteikti nosacījumi, kas ir jāņem vērā pakalpojuma cenrāža izstrādē, kā arī noteikts kārtību, kādā notiks valsts administratora izstrādātā cenrāža izvērtēšana).*  *Ar likumprojektu tiek dots deleģējums Ministru kabinetam apstiprināt valsts administratora pakalpojuma maksas cenrādi.*  *Jau šobrīd valsts administrators piemēro pakalpojuma maksu par darbību emisijas reģistrā nodrošināšanu (ir noteikts cenrādis), tomēr ar Ministru kabineta noteikumiem, kas tiks pieņemti saskaņā ar likumprojektu, pakalpojuma maksas izstrāde, izvērtēšana un apstiprināšana notiks caurspīdīgi un pārskatāmi.*  *Likumprojekta anotācijā nav iespējams iekļaut informāciju par valsts administratora pakalpojuma izmaksām un iespējamā pakalpojuma maksas cenrādī iekļautajām pakalpojuma maksām, jo likumprojekts tikai dod Ministru kabinetam deleģējumu noteikt pakalpojuma maksas noteikšanas nosacījumus un deleģējumu apstiprināt pakalpojuma maksas cenrādi. Šī informācija tiks iekļauta Ministru kabineta noteikumu projektā „Grozījumi Ministru kabineta 2012.gada 3.aprīļa noteikumos Nr.234 „Noteikumi par valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” sniegto maksas pakalpojumu cenrādi””, kuri tiks izstrādāti pēc likumprojekta apstiprināšanas un pēc Ministru kabineta noteikumu projekta „Noteikumi darbībām emisijas reģistrā” (VSS-1107) apstiprināšanas, jo šobrīd valsts administratoram nav pienākums izstrādāt pakalpojuma cenrādi Ministru kabineta noteiktajā kārtībā un nav pienākums to iesniegt izvērtēšanai Vides aizsardzības un reģionālās attīstības ministrijā.* | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Saskaņā ar likumprojektā iekļauto deleģējumu (likumprojekta 1.punkts – likuma „Par piesārņojumu” 32.3 panta devītās daļas 1.punkts) nepieciešams izstrādāt Ministru kabineta noteikumus „Noteikumi darbībām emisijas reģistrā”, ar kuriem par spēku zaudējušiem tiks atzīti Ministru kabineta 2004.gada 3.augusta noteikumus Nr.661 „Kārtība, kādā notiek darbības ar emisijas kvotām un tiek veidoti iekārtu kopfondi” (turpmāk – noteikumi Nr.661). Šis Ministru kabineta noteikumu projekts tika izsludināts Valsts sekretāru sanāksmē 2013.gada 27.jūnijā (VSS-1107), un šobrīd notiek starpministriju saskaņošana. Šie Ministru kabineta noteikumi tiks virzīti apstiprināšanai Ministru kabinetā nekavējoties pēc likumprojekta spēkā stāšanās dienas vai, kad likumprojekts būs apstiprināts Saeimas trešajā lasījumā. Likumprojekta 3.punktā ir noteikts, ka Ministru kabinets apstiprina šos Ministru kabineta noteikumus divu mēnešu laikā pēc likuma spēkā stāšanās dienas, bet noteikumi nr.661 ir spēkā līdz jauno Ministru kabineta noteikumu spēkā stāšanās dienas.  Vides aizsardzības un reģionālās attīstības ministrija izstrādās grozījumus Ministru kabineta 2012.gada 3.aprīļa noteikumos Nr.234 „Noteikumi par valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” sniegto maksas pakalpojumu cenrādi” (likumprojekta 1.punkts – likuma „Par piesārņojumu” 32.3 panta devītās daļas 2.punkts), kuram tiks papildināts deleģējums un pielikumā tiks iekļauta 4.sadaļa par valsts administratora pakalpojuma maksu.  Saskaņā ar Ministru kabineta noteikumu projektu „Noteikumi darbībām emisijas reģistrā”, valsts administratoram savs pakalpojumu maksas aprēķins ir jāiesniedz Vides aizsardzības un reģionālās attīstības ministrijā divu mēnešu laikā pēc šo noteikumu spēkā stāšanās dienas. Līdz ar to grozījumi Ministru kabineta 2012.gada 3.aprīļa noteikumos Nr.234 „Noteikumi par valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” sniegto maksas pakalpojumu cenrādi” tiks veikti ne ātrāk kā divu mēnešu laikā pēc Ministru kabineta noteikumu projekta „Noteikumi darbībām emisijas reģistrā” spēkā stāšanās dienas. |
| 2. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts sagatavots, ievērojot šādus Eiropas Savienības tiesību aktus:   1. Eiropas Parlamenta un Padomes 2003.gada 13.oktobra Direktīvas 2003/87/EK, ar kuru nosaka siltumnīcefekta gāzu emisijas kvotu tirdzniecības sistēmas izveidi Kopienā un groza Padomes Direktīvu 96/61/EK; 2. Eiropas Komisijas 2013.gada 2.maija regula Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011.   Pārņemti tie Eiropas Savienības tiesību akta panti, kas attiecas uz emisijas kvotu piešķiršanu jaunām iekārtām un emisijas kvotu apjoma grozījumiem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Likumprojektā iekļautie nosacījumi neskar šīs daļas 1.punktā iekļautās Eiropas Parlamenta un Padomes 2003.gada 13.oktobra Direktīvā Nr.2003/87/EK noteiktos nosacījumus.  Likumprojektā saskaņā ar regulu Nr. 389/2013 tiek iecelts emisijas reģistra administrators, un tiek dots deleģējums Ministru kabineta noteikumiem. Šie nosacījumi netiek regulēti Eiropas Savienības normatīvajos aktos. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā Eiropas Savienības tiesību akta datums, numurs un nosaukums | Eiropas Komisijas 2013.gada 2.maija regula Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 4.panta 3.punkts | likuma „Par piesārņojumu” 32.4 panta pirmā daļa | pārņemts pilnībā | netiek pārņemts, paredzot stingrākas vai mazāk stingras prasības |
| 8.panta 1.punkts | Likumprojekta 2.punkts | pārņemts pilnībā | netiek pārņemts, paredzot stingrākas vai mazāk stingras prasības |
| 8.panta 2.punkts | Likumprojekta 2.punkts | pārņemts pilnībā | netiek pārņemts, paredzot stingrākas vai mazāk stingras prasības |
| 111.panta 2.punkts | Likumprojekta 1.punktā izteiktais likuma „Par piesārņojumu” 32.3 panta devītās daļas 1.punkta d) apakšpunkts un 2.punkts | pārņemts pilnībā | netiek pārņemts, paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | *Regulas Nr.389/2013 111.panta 2.punktā dalībvalstīm ir noteikta rīcības brīvība pakalpojuma maksas piemērošanā.*  *Latvijas Vides, ģeoloģijas un meteoroloģijas centrs ar likumprojektu ir iecelts par valsts administratoru – iestādei ir deleģēts pildīt publisku funkciju. Par valsts administratoru pienākumu pildīšanu „Latvijas Vides, ģeoloģijas un meteoroloģijas centrs” netiek piešķirti līdzekļi no valsts budžeta. Savukārt ar regulu Nr.389/2013 un plānoto normatīvo aktu par darbībām emisijas reģistrā (VSS-1107) Latvijas Vides, ģeoloģijas un meteoroloģijas centram kā valsts administratoram ir noteikts veikt nozīmīgu apjomu administratīvo procedūru darbību emisijas reģistrā nodrošināšanai, jo īpaši kas attiecas uz kontu atvēršanu, konta pilnvaroto pārstāvju un papildu pilnvaroto pārstāvju apstiprināšanu un darbību emisijas reģistrā (tai skaitā pārskaitījumu) uzraudzību un kontroli. Līdz ar to likumprojektā ir noteikts, ka valsts administratora pakalpojuma maksa par emisijas reģistrā esošo kontu administrēšanu ir iespējama, un noteikts, ka šo cenrādi izstrādās saskaņā ar Ministru kabineta noteiktajiem nosacījumiem un apstiprinās Ministru kabinets.* | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. | | |
| Cita informācija | Tās darbības, kuras regulā Nr.389/2013 ir noteiktas izpildīšanai kompetentajai iestādei, tiks noteiktas ar Ministru kabineta noteikumiem. Šobrīd starpministriju saskaņošanas procesā ir Ministru kabineta noteikumu projekts „Noteikumi darbībām emisijas reģistrā” (VSS-1107), kurā ir noteikts, kas ir kompetentā iestāde attiecīgajos gadījumos – ja regulā ir noteikts, ka kompetentā iestāde izpilda konkrētas darbības, tad iepriekšminētajā Ministru kabineta noteikumu projektā” tiks noteikts, kura iestāde izpilda konkrēto darbību.  Regulas Nr.389/2013 ietvaros ir vairākas „kompetentās iestādes”, kuru rīcība ir noteikta ar regulu Nr.389/2013 – Vides aizsardzības un reģionālās attīstības ministrija (rīcība attiecībā uz kontu atvēršanu vai slēgšanu, emisijas kvotu plūsmu), valsts aģentūra „Civilās aviācijas aģentūra” (rīcība attiecībā uz gaisa kuģu operatoriem), Valsts vides dienests (regulas Nr.389/2013 28.panta 1.punkts), Latvijas Nacionālais akreditācijas birojs (rīcība attiecībā uz verificētājiem), Noziedzīgi iegūto līdzekļu legalizēšanas novēršanas dienests (regulas Nr.389/2013 98.panta ietvaros). | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| Projekts šo jomu neskar | | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Likumprojekts publicēts Vides aizsardzības un reģionālās attīstības ministrijas tīmekļa vietnē 2013.gada 30.augustā (<http://www.varam.gov.lv/lat/likumdosana/normativo_aktu_projekti/?doc=12003>). Komentāri vai iebildumi no sabiedrības pēc likumprojekta publicēšanas nav saņemti.  Likumprojekts un tā anotācija 2013.gada 17.oktobrī tika nosūtīti Emisijas kvotu tirdzniecības sistēmas Latvijas operatoriem viedokļa sniegšanai. |
| 2. | Sabiedrības līdzdalība projekta izstrādē | *Likumprojekts nosaka, ka Latvijas Vides, ģeoloģijas un meteoroloģijas centrs ir emisijas reģistra valsts administrators saskaņā ar Eiropas Savienības normatīvajiem aktiem par Savienības reģistra izveidi.*  *Likumprojekts ievēro un ņem vērā sabiedrības intereses. Esošās pakalpojuma maksas izstrāde un piemērošana, kas tiks veikta uz likumprojektā iekļautā deleģējuma pamata, būs caurspīdīga un pārskatāma, tādejādi uzlabojot sabiedrības interešu ievērošanu. Kā arī tiks nodrošināts, ka šī pakalpojuma maksa ir saprātīga atbilstoši regulas Nr.389/2013 110.pantam.* |
| 3. | Sabiedrības līdzdalības rezultāti | *No Emisijas kvotu tirdzniecības sistēmas Latvijas operatoriem tika saņemti (telefoniski vai tiekoties klātienē) šādi ierosinājumi:*  *1) SIA „Papīrfabrika Līgatne” – valsts administratoram, izstrādājot cenrādi, pakalpojuma maksa par darbību emisijas reģistrā nodrošināšanu būtu jānosaka, ņemot vērā pārdodamo emisijas kvotu vai Kioto vienību apjomu. Tādejādi tiktu diferencēti tie operatori, kuriem ir iespēja pārdot tikai nelielu apjomu emisijas kvotu (jo viņiem emisijas kvotas tiek piešķirtas nelielā apjomā un iespējamais pārdodamais emisijas kvotu pārpalikums ir niecīgs) no tiem operatoriem, kuriem iespējamais pārdodamais emisijas kvotu apjoms ir nozīmīgs. Operators piekrīt, ka šis nosacījums tiek iekļauts Ministru kabineta noteikumos „Noteikumi par darbībām emisijas reģistrā”, kuru šobrīd izstrādā Vides aizsardzības un reģionālās attīstības ministrija.*  *2) SIA „Fortum Jelgava” – izsaka bažas par to, ka pakalpojuma maksa par darbībām emisijas reģistrā tiks paaugstināta, tādejādi operatoriem, kuri ir veikuši emisiju samazinošos pasākumus un kuri ir nodrošinājuši emisijas kvotu pārpalikumu, samazinot iespēju atgūt ieguldītos līdzekļus. Arī ir jāņem vērā emisijas kvotas cena, kura šobrīd ir diezgan zema, tāpēc iespējamie ieņēmumi no emisijas kvotu pārdošanas ir nelieli, bet pakalpojumu maksas palielināšana tos vēl vairāk samazinās. Operators atzīst, ka šis nosacījums ir iekļaujams Ministru kabineta noteikumos, ar kuriem tiks noteikti tie nosacījumi, kas valsts administratoram ir jāņem vērā pakalpojuma maksas aprēķināšanā. Operators ņem vērā Vides aizsardzības un reģionālās attīstības ministrijas skaidrojumu, ka tiem operatoriem, kuri emisijas reģistru izmanto un izmantos tikai saistību izpildei (emisijas kvotu nodošanai) pakalpojuma maksa netiks piemērota.* |
| 4. | Saeimas un ekspertu līdzdalība | Nav notikušas konsultācijas ar Saeimas komisijām, apakškomisijām, Saeimas deputātiem vai ekspertiem. |
| 5. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Likumprojekta prasību izpildi nodrošina šādas institūcijas:   1. Ministru kabinets; 2. Vides aizsardzības un reģionālās attīstības ministrija; 3. Latvijas Vides, ģeoloģijas un meteoroloģijas centrs. |
| 2. | Projekta izpildes ietekme uz pārvaldes funkcijām | Šās sadaļas 1.punktā minētās institūcijas jau pašreiz pilda likumā „Par piesārņojumu” noteiktās funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunu institūciju izveide nav paredzēta. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošo institūciju likvidācija nav paredzēta. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošo institūciju reorganizācija nav paredzēta. |
| 6. | Cita informācija | Nav attiecināms. |

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs A.Antonovs

29.10.2013. 10:00

3033

H.Rimša

67026508, [Helena.Rimsa@varam.gov.lv](mailto:Helena.Rimsa@varam.gov.lv)